THANA วิ่ง 3% เก็งงบ Q2 โตต่อ ตุนแบ็คล็อกแน่น ลุ้นปีนี้รายได้พันล้าน
THANA วิ่ง 3% เก็งกำไรไตรมาส 2 โตต่อ หลังไตรมาส 1 พลิกกลับมามีกำไร 16.87 ลบ. ตุนแบ็คล็อกแน่น จับตาปีนี้รายได้พันล้าน
THANA วิ่ง 3% เก็งกำไรไตรมาส 2 โตต่อ หลังไตรมาส 1 พลิกกลับมามีกำไร 16.87 ลบ. ตุนแบ็คล็อกแน่น จับตาปีนี้รายได้พันล้าน
14 ก.ค. 2565

ผู้สื่อข่าวรายงานว่า วันนี้ (14 ก.ค.65) ราคาหุ้น บริษัท ธนาสิริ กรุ๊ป จำกัด (มหาชน) หรือ THANA ณ เวลา 10:11 น. อยู่ที่ระดับ 3.50 บาท บวก 0.10 บาท หรือ 2.94% สูงสุดที่ระดับ 3.62 บาท ต่ำสุดที่ระดับ 3.34 บาท ด้วยมูลค่าการซื้อขาย 190.80ล้านบาท

สำหรับราคาหุ้น THANA ที่ปรับตัวขึ้นบนกระดานนั้นคาดจะมาจากการที่นักลงทุนเข้ามาเก็งกำไรไตรมาส 2 จะเติบโตต่อเนื่อง ภายหลังจากงวดไตรมาส 1 ที่ผ่านมาบริษัทสามารถพลิกกลับมามีกำไรอยู่ที่ 16.87 ล้านบาท
โดยในปีนี้บริษัทตั้งเป้ารายได้ไว้ที่ 1 พันล้านบาท โดยไตรมาส 1 ทำรายได้ไปแล้ว 150 ล้านบาท และไตรมาส 2 ยังคงมีการโอนโครงการเข้ามาอย่างต่อเนื่อง จากมูลค่ายอดขายรอโอน (Backlog) ที่มีอยู่ราว 500 ล้านบาท ซึ่งในไตรมาส 2 จะรับรู้รายได้เข้ามาราว 60% ของ Backlog ทั้งหมด ส่วนที่เหลือจะทยอยรับรู้ในช่วงครึ่งปีหลัง ทำให้บริษัทมั่นใจว่ารายได้จะทำได้ตามเป้าที่วางไว้
อย่างไรก็ดีบริษัทได้ตั้งเป้าหมายรายได้ 3 ปี (65-67) จะอยู่ที่ 5 พันล้านบาท โดยหลังจากผ่านพ้นการแพร่ระบาดโควิด-19 ไปแล้วบริษัทหันมาเดินหน้ารุกการพัฒนาโครงการมากขึ้น เพื่อเดินหน้าธุรกิจรองรับการเติบโตอย่างเต็มตัว และเพิ่มศักยภาพให้กับบริษัท